อาการนอนไม่ค่อยหลับนอนตี3ตี4ทุกวันอยากร้องไห้ตลอดรู้สึกว่าตัวเองไร้ค่าท้อแท้บางทีก็คิดไม่อยากมีชีวิตอยู่เป็นแบบนี้มาหลายเดือนแล้วค่ะไม่ได้เป็นตลอดแต่ก็เป็นบ่อยค่ะ
สวัสดีครับอาการของโรคซึมเศร้าและความรุนแรงที่เกิดกับผู้ป่วยแต่ละรายนั้นแตกต่างกันออกไป บางคนอาจแสดงอาการเศร้า เบื่อ เหงาผิดปกติ แสดงอาการเพียงไม่กี่อย่าง ในขณะที่บางคนแสดงหลายอาการร่วมกัน บางคนอาจรุนแรงถึงขั้นคิดฆ่าตัวตาย โดยอาการของโรคซึมเศร้าที่อาจเกิดขึ้นมีดังนี้ด้านจิตใจและอารมณ์รู้สึกหดหู่ เศร้า ตลอดเวลารู้สึกสิ้นหวัง ทำสิ่งต่าง ๆ ด้วยตัวเองไม่ไหวมองโลกในแง่ร้าย รู้สึกว่าตนไร้ค่า โดดเดี่ยว และมีความรู้สึกผิดขาดสมาธิในการจดจ่อ จดจำ หรือการตัดสินใจในเรื่องต่าง ๆกระสับกระส่าย หงุดหงิด ฉุนเฉียวง่ายมีความคิดที่จะฆ่าตัวตายหรือพยายามฆ่าตัวตาย ทำร้ายตัวเองด้านร่างกายรู้สึกอ่อนล้า เอื่อยเฉื่อย เหนื่อยตลอดเวลาอาจรู้สึกอยากอาหารหรือไม่อยากอาหารก็ได้ น้ำหนักเพิ่มขึ้นหรือลดลงนอนหลับยาก ตื่นเช้า หรือนอนนานกว่าปกติด้านพฤติกรรมทำงานได้ไม่ดีหรือไม่มีประสิทธิภาพเท่าเดิมเข้าร่วมกิจกรรมทางสังคมน้อยลง แยกตัว ไม่ค่อยออกไปพบปะสังสรรค์กับเพื่อนหมดความสนใจในกิจกรรมหรืองานอดิเรกที่เคยสนใจโดยหากมีอาการใด ๆ ของโรค และไม่ดีขึ้นเป็นเวลานานกว่า 2 สัปดาห์ มีสภาวะทางอารมณ์ที่กระทบต่อการใช้ชีวิตประจำวัน การทำงาน กิจกรรมต่าง ๆ รวมถึงความสัมพันธ์กับเพื่อนและ มีความคิดอยากทำร้ายตัวเองหรือฆ่าตัวตาย ควรเข้ารับการตรวจรักษาจากแพทย์อย่างเร่งด่วนอย่างไรก็ตามการดูแลเบื้องบต้นนั้น แนะนำให้หากิจกรรมทำนอกเนื่องจากการใช้ชีวิตประจำวัน เช่นออกไปพบปะผู้คน ออกกำลังกาย ไปเที่ยวพักผ่อน หรือหาคนที่เราไว้ใจและพูดคุยได้ลองเล่าปัญหาให้เขาฟัง ซึ่งอาจทำให้อาการต่าๆงดีขึ้นได้ครับ แต่หากไม่ดีขึ้นก็อาจไปตรวจประเมินเพื่อทำการรักษาครับ